Kombinácia liekov Gopten, Bisomerck a výživového doplnku Anxiolan
dobrý deň užívam goptem o,5mg a bisomerk môžem aj anxiolan dakujem
Dobrý deň,
ďakujeme za Vašu otázku.
Kombinácia liekov Gopten a Bisomerck s ľubovníkom obsiahnutým vo výživovom doplnku GS Anxiolan sa neodporúča, v dôsledku negatívneho ovplyvnenia antihypertenzívnej liečby. Ako vhodnejšia alternatíva sa javia byť prípravky bez obsahu ľubovníka, akým je napríklad liek Persen. Napriek tomu je prítomné riziko klinicky nezávažného zníženia krvného tlaku, preto sa odporúča priebežne monitorovanie jeho hladín a v prípade akýchkoľvek ťažkostí užívanie Persenu ukončiť.
Prajem pekný zvyšok dňa.
S pozdravom
PharmDr. Veronika Kiabová